
  İlk ev  
 
 Müəllif: Nabanita Deşmuh (Nabanita Deshmukh) 
 
 İllüstrator: Phidi Pulu 
 
 İlk ev hələ lap qədim zamanlarda, uzaq şərq ellərində iki dost-Kindru-Lalim və Kinça Lali-Dam tərəfindən tikildi. Həmin vaxtlarda insanlar hələ mağaralarda yaşayırdı və evin nə olduğunu bilmirdi. Bir gün Kindru-Lalim dostuna dedi: "Lali, mən qaranlıq bir mağarada yaşamaqdan yorulmuşam. Gəl meşədə özümüz üçün ev tikək". Lali sevinclə dedi: "Əla fikirdir! Gəl gedək dostlarımızdan - quşlardan, yırtıcılardan və sürünənlərdən ev tikməyin qaydasını öyrənək!" 
 
 
 Beləcə, Kinça Lali-Dam və Kindru-Lalim mağaradan çıxdılar və sıx meşəyə daxil oldular. Əvvəlcə, onlar bir ağacın altında dayanıb qulaqlarını yelləyən bir fillə qarşılaşdılar. 
 
 
 
 
 "Ey qüdrətli fil, sən bizə deyə bilərsənmi ev necə tikilir?"-onlar soruşdu. Fil yüksək səslə dedi: "Dirəkləri kəsin və onlardan mənim ayaqlarım kimi qalın sütunlar düzəldin!" 
 
 
 
 
 
 
 
 
 İki dost bir ağacı kəsdilər və ondan qalın sütunlar düzəltdilər. 
 
 
 
 
 Birdən, bir ilan yerlə sürünərək onlara tərəf gəldi. O, fısıldayaraq dedi: "Mənim kimi uzun və nazik dirəklər hazırlayın". Kindru-Lalim və Kinça Lali-Dam bambuq dirəklər kəsmək üçün yaxınlıqdakı ağaclığa getdilər. 
 
 Onlar bellərində bambuq dirəklərlə qayıdanda, yanıqlı bir "muu" səsi eşitdilər. Bu, həmin ərazilərdə yaşayan camışa oxşar heyvan idi və bir heyvan skeletinin üstündə dayanmışdı. 
 
 
 
 
 Kinça Lali-Dam ondan soruşdu: "Bizə evi necə tikəcəyimizi izah edə bilərsən?" 
 
 "Mən indi çox kədəliyəm, amma sizə kömək edərəm, - mithun (red. Hindi dilindən gələn bu ad, "cütlük", "birlik" və bəzən "öküz" anlamına gəlir) qəmli səslə davam etdi, - Görürsünüz, pələng mənim ərimi öldürüb. Siz də onun skeletindəki sümüklər kimi çapraz dirəklərlə damörtüyü qurun", - o, ölmüş yoldaşının sümüklərini göstərib dedi. 
 
 
 
 
 
 Kinça Lali-Dam və Kindru-Lalim verdiyi məsləhətə görə mithuna təşəkkür etdilər və bambuqdan çarpaz dirəklər hazırlamağa başladılar. Lakin az keçmədi ki, yoruldular. 
 
 Onlar bambuq dirəklərini yerə qoydular və yaxınlıqdakı çaydan su içməyə getdilər.
 
 
 
 
 
 Birdən, mehriban bir balıq onlara tərəf gəldi və pıçıldadı: "Mən uzaqdan gördüm ki, siz ev tikirsiniz! Mənim belimdəki pulcuqlara baxın. Çoxlu yarpaq yığın və onlarla damın üstünü örtün. Eynilə mənim pulcuqlarım kimi, yarpaqları bir-birinin üstünə düzün. Onlar sizin evinizi günəşdən və yağışdan qoruyacaq", - balıq dedi və sakitcə üzərək uzaqlaşdı. 
 
 Kindru-Lalim və Kinça Lali-Dam evi tikmək üçün yetərincə məsləhət aldılar. Onlar evi tamamlamaq üçün var qüvvətləri ilə işlədilər. Ev tamam olanda, meşə sakinlərini evə tamaşa etməyə çağırdılar. 
 
 
 
 "Siz əla bir ev tikmisiniz! - hamı bir nəfər kimi dedi, - İndi siz burada rahat yaşaya bilərsiniz!" 
 
 "Bura təkcə bizim yox, həm də sizin evinizdir! Siz bizə çox kömək etdiniz", - deyə Kindru-Lalim və Kinçu Lali-Dam sevinclə cavab verdi. 
 
 
 
 
 Kindru və Lali yeni evlərinə girəndə, çöldə günəş parıldayır və sakit meh ağacları yelləyirdi. Bununla da, Hindistanın uzaq şimal-şərqində, hazırda Arunaçal-Pradeş kimi tanınan yerdə ilk ev tikildi! 
 Kaçinlər 
 
 
 
 Kaçinlər Arunaçal-Pradeşin əyalətləri olan Lohit və Çanqlanqda yaşayırlar. Bu tayfalar, hər biri "Gam" adlanan başçı tərəfindən idarə olunan dəstələrə bölünüb. Növbəli əkinçiliklə məşğul olan digər dağ tayfalarından fərqli olaraq, Kaçinlər çay əkməklə məşğuldurlar. 
 
 
 
 Munao Poi adlanan festival zamanı, Kaçin qadınları parlaq yun ətəklər və gümüş bəzəkli qara gödəkçələr geyinirlər. Kaçin kişilər isə köynəksiz və ya ağ köynəklə rəngli uzun ətək geyinir və başlarını çalma ilə sarıyırlar. 
 
 
 
 Adətən Kaçin evləri iki mərtəbəli olur və odun və ya bambuq materialından tikilir. Evlər formaca yumru olur. Aşağı mərtəbə tövlə və ya zirzəmi kimi istifadə olunur. Yuxarı mərtəbədə isə ailə yaşayır. 
 
 Bu kitab Pratham Books 'StoryWeaver platforması tərəfindən təqdim olunur. Creative Commons lisenziyası altında məzmunu yükləyə, tərcümə edə, hətta mənbəyi düzgün göstərməklə hansı dəyişiliklərin edildiyini qeyd edərək yeni hekayələr də yarada bilərsiniz Bu və digər istifadə və aidiyyəti şərtlər haqqında daha çox məlumat əldə etmək üçün aşağıdakılara nəzər salın 

 İlk ev (Azərbaycan dili) 
 
 Hələ qədim zamanlarda, insanların mağaralarda yaşadığı vaxtda, Hindistanın indi Arunaçal-Pradeş adlanan şimal-şərq hissəsində yaşayan iki qardaş öz evlərini tikməyə qərar verdilər. Gəlin birlikdə bu ərazinin zəngin heyvanlar aləmindən bəhs edən xalq nağılında ilk evin necə tikildiyini öyrənək. 
 
 Bu kitab özü oxumağı bacaran uşaqlar üçün nəzərdə tutulmuşdur. 

